ભારતે બીજી ટી20 મેચમાં વિન્ડીઝને 71 રને હરાવીને ત્રણ ટી20 મેચની સીરિઝ 2-0થી જીતી લીધી છે. સુકાની રોહિત શર્માની (અણનમ 111) ચોથી સદીની મદદથી ભારતે પહેલા બેટીંગ કરતા બે વિકેટે 195 રનનો સ્કોર કર્યો હતો. રોહિતે 61 બોલમાં 8 ચોગ્ગા અને 7 છગ્ગા ફટકારીને અણનમ 111 રન કર્યા હતા. રોહિતે આંતરરાષ્ટ્રીય ક્રિકેટમાં સૌથી વધુ સદી કરનાર બેટ્સમેન બની ગયો છે. આ મેચ પહેલા ન્યુઝીલેન્ડનો મુનરો (ત્રણ સદી) સાથે સંયુક્ત રીતે ટોચના સ્થાને હતો. જવાબમાં વિન્ડીઝે 20 ઓવરમાં 9 વિકેટના ભોગે 124 રન કરી શકી હતી.